7. 12. 95 De Europæiske Fællesskabers Tidende Nr, L 292/33 KOMMISSIONENS BESLUTNING af 1. december 1995 om bemyndigelse af medlemsstaterne til midlertidigt at tillade handel med frø af hestebønne (Vicia faba L. partim), der ikke opfylder kravene i Rådets direktiv 66/401/EØF (95/509/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 66/401/EØF af 14. juni 1966 om handel med frø af foderplanter ()), senest ændret ved akten vedrørende Østrigs, Finlands og Sveriges tiltrædelse, særlig artikel 17, under henvisning til anmodning fra Det Forenede Kongerige, og ud fra følgende betragtninger : I Det: Forenede Kongerige har produktionen af frø af vintersorter af hestebønne (Vicia faba L. partim), der opfylder kravene i direktiv 66/401/EØF, for så vidt angår mindste spireevne, været utilstrækkelig i 1995, og den kan ikke tilfredsstille efterspørgslen i landet ; det har ikke været muligt at dække behovet på tilfredsstil- lende måde ved at anvende frø fra andre medlemsstater eller fra tredjelande, der opfylder alle krav i nævnte direk- tiv; Det Forenede Kongerige bør derfor for en periode, der udløber den 31. december 1995, bemyndiges til at tillade handel med frø af ovennævnte art, der er undergivet mindre strenge krav; desuden bør andre medlemsstater, der er i stand til at forsyne Det Forenede Kongerige med sådant frø, der ikke opfylder kravene i nævnte direktiv, bemyndiges til at tillade handel med dette frø; de i denne beslutning fastsatte foranstaltninger er i over- ensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING : Artikel 1 Det Forenede Kongerige bemyndiges til indtil den 31. december 1995 på sit område at tillade handel med indtil 4 000 tons frø af vintersorter af hestebønne (Vicia faba L. partim), som ikke opfylder kravene i bilag II til direktiv 66/401/EØEF, for så vidt angår mindste spireevne, forudsat at følgende betingelser er opfyldt : a) spireevnen skal være mindst 75 % målt på rent frø b) den officielle etiket skal bære påskriften : »mindste spireevne 75 %x«. Artikel 2 De øvrige medlemsstater bemyndiges til på de i artikel 1 fastsatte betingelser og med det formål, der ligger bag de af nævnte medlemsstat fremsatte anmodninger, på deres område at tillade handel med frø, for hvilket handel tillades i medfør af denne beslutning. Artikel 3 Medlemsstaterne underretter straks Kommissionen og de øvrige medlemsstater om, hvor store mængder frø der er certificeret og tilladt bragt i handelen på deres område i medfør af denne beslutning. Artikel 4 Denne beslutning er rettet til medlemsstaterne. Udfærdiget i Bruxelles, den 1. december 1995. På Kommissionens vegne Franz FISCHLER Medlem af Kommissionen () EFT nr. 125 af 11. 7. 1966, s. 2298/66.